3 iyul kuni Samarqandda termometr ko‘rsatkichi +40 haroratni qayd etdi. Meteorologlarning ma’lumotlariga ko‘ra, bu orqali 2004 yilda o‘rnatilgan issiq harorat rekordi yangilandi. 12news.uz nashirining aniqlik kiritishicha, 2004 yilda Samarqand shahrida +39 darajali issiq harorat kuzatilgan edi. O‘z navbatida 3 iyul kuni Termizda +44,1 daraja issiq harorat qayd etilgan. O‘zbekistonning eng janubiy shahrida 2003 yilning 3 iyulida termometr ko‘rsatkichi 44,6 darajani ko‘rsatgandi.